মুম্বইয়ের ওয়াংখেড়ে স্টেডিয়ামে লিওনেল মেসি

ওয়েব ডেস্ক: কলকাতা (Kolkata) ও হায়দরাবাদ (Hyderabad) সফরের পর এ বার মুম্বইয়ে (Mumbai) পা রাখতে চলেছেন ফুটবলের রাজপুত্র লিওনেল মেসি (Lionel Messi)। রবিবার, ১৪ ডিসেম্বর মুম্বইয়ের একাধিক অনুষ্ঠানে অংশ নেওয়ার কথা রয়েছে আর্জেন্টাইন সুপারস্টারের।

সূত্রের খবর, দুপুর ৩.৩০টা নাগাদ ক্রিকেট ক্লাব অফ ইন্ডিয়ায় আয়োজিত ‘প্যাডেল কাপ’-এ অংশ নেবেন মেসি। সেখানে ক্রীড়াজগতের পাশাপাশি বিভিন্ন ক্ষেত্রের বিশিষ্ট ব্যক্তিদের উপস্থিত থাকার সম্ভাবনা রয়েছে।

আরও পড়ুন : মেসির আগেও এনেছেন পেলে, মারাদোনাকে! কে এই শতদ্রু দত্ত? জেনে নিন

এরপর বিকেল ৫টা নাগাদ মেসিকে দেখা যাবে ঐতিহাসিক ওয়াংখেড়ে স্টেডিয়ামে। সেখানে বিশেষ এক অনুষ্ঠানে যোগ দেওয়ার কথা তাঁর। জানা যাচ্ছে, এই অনুষ্ঠানে একাধিক বলিউড তারকাও উপস্থিত থাকতে পারেন, যা নিয়ে ইতিমধ্যেই ভক্তদের মধ্যে উত্তেজনা তুঙ্গে।

ফুটবলপ্রেমী থেকে শুরু করে ক্রীড়ামোদী সাধারণ মানুষ— মেসির মুম্বই সফর ঘিরে শহরজুড়ে তৈরি হয়েছে আলাদা উন্মাদনা।